Lav et referat af nedenstående tekst:

Tekst:
Bælum Skole og Blenstrup Skole er i fare for at lukke. Og det bekymrer borgerne i de to byer. For Christoffer Lykke - der er far til to børn på Bælum Skole - kan det få stor betydning for familien. -	Det vil jo betyde, at de skal væk fra deres nærmiljø, og den skole, som vi kender og er glade for at gå på. Besparelser Rebild Kommune skal finde besparelser på godt 12 millioner kroner på børne- og familieområdet, og derfor blev der for nylig udgivet en analyse af skoleområdet. I den analyse er lukningen af både Bælum og Blenstrup Skole nævnt i alle tre forslag. -	Den største frygt, som jeg ser det, er ihvertfald den, jeg har personligt, og det er en affolkning, siger Christoffer Lykke. Som bliver bakket op af Lars Hørsman, der er medlem af Børne- og Familieudvalget i Rebild Kommune, Den Sociale Fællesliste. - Vi som byråd bør være med til at understøtte de små samfund i stedet for at nedlægge dem, og jeg kan frygte, at hvis man lukker fire små skoler ude i de små samfund, så får vi fire spøgelsesbyer. Forældre kæmper videre Ni kilometer fra Bælum ligger Blenstrup Skole, som kun har 51 elever. Torsdag aften var der forældremøde på skolen, hvor politikere var inviteret til at drøfte skolens fremtid. For forældrene her frygter også skolens fremtid. Indtil videre er skolen delt op i et børneunivers kaldet KILDEN, som dækker over Blenstrup og Bælum skole, og så bliver børnene samlet på en større skole i Rebild- Øst, når de bliver større. - Det fungerer rigtig godt, der er gode trygge overgange og rammer og høj trivsel. Det er nogle små skoler, men den enkelte elev bliver simpelthen set i de små klasser på de små skoler, siger Charlotte Kragh, som er forældre til to elever på skolen. Kommunalt underskud Der er fire skoler i alt, som står til at blive lukket ifølge politikernes plan, alle sammen i byer med under 1100 indbyggere. Derfor frygter forældrene konsekvenserne af skolelukninger, for det vil betyde, at tilflytningen til byerne vil blive knap, og byens faciliteter vil blive berørt. - Vi har et velfungerende butikshus her ved siden af os, de vil også blive ramt af det. Vi har et rigt foreningsliv herude, som også helt sikkert vil blive påvirket af det, siger Christoffer Lykke fra Bælum. Det er ti år siden han og familien flyttede til Bælum, men det kunne nemt have endt anderledes, hvis de vidste, hvilken fremtid skolen stod overfor. - Så er jeg ikke sikker på, at vi var endt her, så havde der været andre muligheder for os. Sidste år kom Rebild Kommune ud med et underskud på 15,7 millioner kroner, og netop det er blevet en af de store grunde til besparelserne. - Det opdrag, der blev sat i gang med en skolestrukturanalyse, blev oprindeligt sat i gang i og med, at man skulle finde penge for at forbedre skolerne i Rebild Kommune – det er det ikke mere. Nu er det sat i gang for at man skal lukke et hul i fælleskassen, og det bryder jeg mig faktisk ikke om, siger Lars Hørsman. Se hele indslaget om Bælum Skole her:

Referat:
Der står endnu engang skolelukninger på dagsordenen, men borgerne i Rebild Kommune gør sit for at undgå det.